open-index/open-wikipedia-markdown huggingface dataset:
اروشی بٹالیا

**اروشی بٹالیا**  بھارتی فیمینسٹ قلم کار اور پبلشر ہےـ ۔بھارت میں نسوانی تحریک میں اپنی کارکردگی کی وجہ سے اروشی پہچانی جاتی ہےـ۔انھوں نے *خاموشی کے دوسرے رخ: تقسیم ہند کی آوازیں*  اور *امن کی بات: کشمیر سے خواتین کی آواز*  جیسی کتابیں تصنیف کی ہیں۔
ریتو مینن کے ہمراہ بٹالیا نے 1984 میں *کالی فار ویمن*  کے نام سے ایک اشاعتی گھر  قائم کیاـ۔ انھوں نے 2003 میں زبان بکس  نام سے *کالی فار وویمن* کی چھاپ کے بطور قائم کیاـ مینن اور بٹالیا کو ایک ساتھ 2011 میں حکومت ہند کی جانب سے تعلیمی اور ادبی خدمات کی وجہ سے پدم شری اعزاز سے نوازا گیاـ۔
## ابتدائی زندگی اور تعلیم
اروشی بٹالیا کی پیدائش 1952 میں انبالہ، ہریانہ کے ایک امیر، لاادری، پنجابی گھرانے میں ہوئی۔ بٹالیا کی میرانڈہ ہاوس، دہلی یونیورسٹی سے انگریزی ادب میں 1971 میں بی-اے اور 1973 میں ایم-اے کیاـ ۔ انھوں نے 1977 میں جامعہ لندن سے *جنوبی ایشیا دراسات*  میں ایم-اے کیاـ۔
## کیریئر
بٹالیا نے اوکسفرڈ یونیورسٹی پریس، نئی دہلی سے اپنے کیریئر کی ابتدا کی. انھوں نے آکسفوڑڈ ہیڈکوارٹرز میں تقریبا ایک سال تک کام کیا اور پھر زیڈ بکس , لندن سے 1982 بحیثیت ایڈیٹر کے وابستہ ہو گئی۔ بٹالیا پھر بھارت واپس آئی اور ریتو مینن کے ہمراہ 1982 میں *کالی فار وومین*  نامی فیمینسٹ اشاعتی گھر کی بنیاد ڈالی۔

بٹالیا آکسفیم ، بھارت مشورہ گیر اور دہلی یونیورسٹی کے کالج برائے ووکیشنل دراسات میں ریڈر کے عہدہ پر فائز ہےـ.
بٹالیا نے 2004 میں *زبان بکس*  کی نیو ڈالی۔ کنن پوشپورہ سانحہ سے متعلق کتاب *کیا آپ کو کنن پوشپورہ یاد ہے*  زبان سے ہی شائع ہوئی ہےـ۔

## تصانیف
بٹالیا کی کچھ قابل ذکر تصانیف:
* دوسرے الفاظ میں: بھارتی خواتین کی نئی تحریر
* بدلاؤ پیش کرنا: جنوب میں فیمینسٹ اشاعت
* خواتین اور ہندو حق 
* خواتین اور دایاں بازو تحریکیں 
* خاموشی کا دوسرے رخ: تقسیم ہند کی آوازیں
* امن کی بات: کشمیر سے خواتین کی آواز 
* انر لائن 

## مزید دیکھیے
بھارتی مصنفات کی فہرست

## اعزازات
بٹالیا کو کئی ملکی اور بین الاقوامی اعزازات حاصل ہوئے ہیں۔ چند قابل ذکر درج ذیل ہیں۔
* 2000 میں بٹالیا کو اشاعت میں پنڈورا اعزاز برائے خواتین  سے نوازا گیاـ۔
* 2011 میں بٹالیا کو حکومت ہند کی جانب سے ادبی اور تعلیمی خدمات کی بنا پر پدم شری اعزاز سے نوازا گیاـ۔
* 2017 میں بٹالیا کو جرمنی نے گوئتھے میڈل  سے نوازاـ۔
* بینی میریٹو ، 2014 ۔ پولستان کا سب سے بڑا اعزازی میڈل۔
* نکی ایشیا انعام برائے تہذیب ، منجانب ، دی نکی، جاپان، 2003

## حوالہ جات

زمرہ:اکیسویں صدی کی بھارتی خواتین کاروباری شخصیات
زمرہ:اکیسویں صدی کی بھارتی کاروباری شخصیات
زمرہ:اکیسویں صدی کی بھارتی مصنفات
زمرہ:اکیسویں صدی کے بھارتی صحافی
زمرہ:انبالہ کی شخصیات
زمرہ:بقید حیات شخصیات
زمرہ:بیسویں صدی کی بھارتی خواتین کاروباری شخصیات
زمرہ:بیسویں صدی کی بھارتی کاروباری شخصیات
زمرہ:بیسویں صدی کی بھارتی مصنفات
زمرہ:بیسویں صدی کے بھارتی صحافی
زمرہ:بھارت کے انگریزی مصنفین
زمرہ:بھارتی خواتین صحافی
زمرہ:بھارتی سیاسی مصنفات
زمرہ:بھارتی سیاسی مصنفین
زمرہ:بھارتی ناشرین (شخصیات)
زمرہ:بھارتی نسائیت پسند مصنفین
زمرہ:جامعہ لندن کے فضلا
زمرہ:فاضل جامعہ دہلی
زمرہ:محققین مطالعۂ نسائیت
زمرہ:میگھالیہ کے صحافی
زمرہ:نسائیت پسند بھارتی
زمرہ:ہریانہ کی خواتین کاروباری شخصیات
زمرہ:ہریانہ کی کاروباری شخصیات
زمرہ:ہریانہ کی مصنفات
زمرہ:ہریانہ کے صحافی
زمرہ:ہریانہ کے مصنفین
زمرہ:بیسویں صدی کے بھارتی مصنفین
زمرہ:اکیسویں صدی کے بھارتی مصنفین
زمرہ:ادب اور تعلیم کے شعبے میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کے بھارتی مؤرخین
زمرہ:بیسویں صدی کے بھارتی مؤرخین
گولن گول ہائیڈرو پاور پراجیکٹ

فائل:FB_IMG_15843040365622454.jpg

**گولن گول ہائیڈرو پاور پراجیکٹ** چترال کے قریب دریائے مستوج کے معاون دریا گولن پر تعمیر کیا گیا ہے۔ اس کی مجموعی پیداواری صلاحیت 108میگاواٹ ہے۔منصوبے کے تین پیداواری یونٹس ہیں اورہریونٹ کی صلاحیت 36میگاواٹ ہے۔گولین گول ہائیڈرو پاور پراجیکٹ نیشنل گرڈ کو ہر سال 43 کروڑ 60 لاکھ یونٹ سستی اور ماحول دوست پن بجلی مہیا کرے گا۔

## پراجیکٹ کا افتتاح

گولن گول ؛ ہائیڈرو پراجیکٹ کا افتتاح 4 فروری 2018ء کو وزیر اعظم شاہد خاقان عباسی نے کیا۔منصوبہ کے تحت 36 میگاواٹ کے تین یونٹس سے کل 108 میگاواٹ بجلی پیدا ہوگی۔منصوبہ کی تکمیل سے قومی خزانہ کو تین ارب 70 کروڑ روپے کی بچت ہوگی۔منصوبہ چترال کے قریب دریائے مستوج کے معاون دریا گولن پر تعمیر کیا گیا۔
تقریب سے خطاب کرتے ہوئے شاہدحاقان عباسی کا کہنا تھا۔مجھے بڑی خوشی ہے کہ گولن گول منصوبہ کا افتتاح ہورہا ہے۔یہ چترال کے لیے بڑا دیرینہ اور ضروری منصوبہ تھا۔ بدقسمتی ہے کہ اس منصوبہ کو مکمل کرنے میں کافی وقت لگا۔لیکن یہ وپڈا کی ٹیم ؛ سعودی فنڈ اور جنرل ریٹائرڈ مزمل کی قیادت ہے۔کہ یہ منصوبہ اب مکمل ہو چکا ہے۔اور چترال کے لوگوں کو پورا سال بجلی مہیا کرے گا۔ جو بجلی اس منصوبے سے پیدا ہوگی۔وہ سب سے پہلے چترال کے عوام کو بجلی ملے گی۔چترال ملک کا وہ حصہ ہوگا۔جہان کھبی لوڈشیڈنگ نہیں ہوگی۔کیونکہ منصوبہ سارا سال چلتا رہے گا۔شاہد حاقان عباسی کا کہنا تھا کہ میں نے باتیں سنی تھی۔یہان بجلی نہیں ؛وہان بجلی نہیں پہنچے گی۔میں بڑی وضاحت سے بات کرنا چاہتا ہوں۔ کہ بجلی پورے چترال کو ملے گی۔

23 ستمبر 2018ء کو چترال کے گولن گول ہائیڈروپاور پراجیکٹ کو قومی گرڈ سے منسلک کرنے کا اہم سنگ میل عبور کر لیا گیا۔واپڈا نے دنیا کے بلندترین مقامات میں سے ایک پرٹراسمیشن لائن قائم کردی ہے۔چترال سے لوئر دیر کے ضلعی ہیڈکوارٹر تمر گرہ کے قریب 180 کلومیٹر طویل ٹراسمیشن لائن کی تنصیب کا کام مکمل ہوگیاہے۔یہ ٹراسمیشن لائن برفانی چوٹیوں ' بشمول لواری ٹاپ پر قائم کی گئی ہے۔اس ٹرانسمیشن لائن میں 706 ٹرانسمیشن لائن کی تنصیب کا کام مکمل ہو گیا ہے۔141 ٹاور 132 کلوولٹ 556ٹاور 220 کلووولٹ کے حامل ہیں۔اس منصوبے سے 108 میگاواٹ بجلی قومی گرڈ میں شامل ہوگی۔منصوبے سے ہر سال قومی گرڈ کو مجموعی طور پر 436ء ملین یونٹ بجلی فراہم کی جائے گی۔

## حوالہ جات

زمرہ:پاکستان میں پن بجلی گھر
زمرہ:ضلع چترال
زمرہ:خیبر پختونخوا کی عمارات و ساخات
زمرہ:دریائے کابل پر بند
زمرہ:پاکستان کے بند
زمرہ:ویکی ڈیٹا سے مختلف مختصر وضاحت
تائیوان میں خواتین

[تصغیر|تائیوان کی پہلی خاتون صدر [سائی انگ وین]]
**تائیوان میں خواتین**  کا موقف پدر سری خیالات سے بے حد متاثر رہا ہے۔ ان خیالات کی وجہ سے ایک عام تاثر تائیوان میں یہ رہا ہے کہ عورتوں کا قانونی موقف مردوں سے کم تر ہے۔ ان خیالات کو اکیسویں صدی کی آمد کے ساتھ ساتھ کافی زک پہنچی ہے۔ کئی قوانین ایسے بنائے گئے ہیں، جن کا مقصد خواتین کو قانونی تحفظ فراہم کرنا ہے۔ عائلی قانون کے زمرے میں بھی کئی ترامیم بہ روئے لائے گئے ہیں۔ تائیوان پر روایتی طور پر چین اپنا دعوٰی پیش کرتا رہا ہے، تاہم ملک کا انتظامیہ عام طور سے آزادانہ حکم رانی کرتا ہے اور وہ خود کو چین کا ما تحت تصور نہیں کرتا۔ تاہم بین الاقوامی مواقع پر چین سے کسی بھی تصادم سے بچنے کے لیے تائیوان بھی ایک ذیلی چینی شناخت اختیار کرتا ہے۔ مثلًا عالمی خوب صورتی کے مقابلوں میں شریک تائیوانی لڑکی کو مِس چائینیز تائپے (Miss Chinese Taipei) کہا جاتا ہے۔

## خواتین کی سیاسی فعالیت
61 سالہ سائی انگ وین کو یہ اعزاز حاصل ہے کہ وہ خود مختار مگر چین کی زیر تسلط ریاست تائیوان کی پہلی خاتون صدر بنی ہیں۔ سائی انگ وین کی پارٹی ڈیموکریٹک پروگریسو پارٹی نے حیران کن طور پر 2016ء کے عام انتخابات میں اس وقت کی حکم ران جماعت کو شکست دی، جس کے بعد وہ ملک کی پہلی خاتون صدر بنیں۔ سائی انگ وین ریاست و حکومت کے اعلیٰ ترین عہدے پر براجمان ہونے سے قبل متعدد سرکاری عہدوں پر فائز رہ چکی ہیں۔

## علاقے میں خواتین کے روز گار میں مشکلات
*ایکسپیٹ انسائڈر* برطانیہ سے باہر زندگی سے متعلق ایک جامع سروے ہے جس میں دنیا بھر میں مقیم ایک لاکھ اسی ہزار سے زائد برطانیوی شہریوں کا ڈیٹا موجود ہے۔ یہ سروے برطانیہ سے باہر رہنے والوں سے متعلق کئی مسائل کا احاطہ کرتا ہے جس میں ملازمت کی زندگی اور دنیا میں عورتوں کی نوکریوں سے متعلق بہترین اور بدترین ملک کا تعین اسی ہزار عورتوں سے بات کر کے 2019ء تعین کیا تھا۔ اس سروے کی رو سے تائیوان دنیا میں ملازمت کے لیے عورتوں کے واسطے تیسرا سب سے بد ترین ملک ہے۔ اس فہرست میں یہ تین سب سے خراب ممالک ملازمت کے اعتبار سے اس طرح ہیں:

1۔ چیک جمہوریہ

2۔ بحرین

3۔ تائیوان

## مزید دیکھیے

* تائیوان میں عصمت فروشی
* چین میں تحریک نسواں
* فہرست چینی انتظامی تقسیم بلحاظ جنسی تناسب
* ایشیا میں خواتین
* خواتین کو بااختیار بنانا

## حوالہ جات


زمرہ:تائیوانی خواتین
زمرہ:خواتین بلحاظ ملک
زمرہ:ویکی ڈیٹا سے مختلف مختصر وضاحت
مکاؤ میں خواتین

تصغیر|مکاؤ سے تعلق رکھنے والی ایک خاتون
**مکاؤ میں خواتین**  کے موقف سے متعلق کچھ قوانین سر زمین چین میں نافذ قوانین کے تابع ہیں اور کچھ یہاں کے مقامی قوانین کے تابع ہیں۔ یہاں کے دستور کی دفعہ 25 کے مطابق:

اس طرح سے مکاؤ میں قانونًا خواتین کو بنیادی قانون سے حاصل سبھی آزادیاں میسر ہیں جو مکاؤ کے باشندوں کو حاصل ہیں، جس میں کام کاج، اظہار خیال اور شادی وغیرہ شامل ہیں۔

## مزدوری کے معاملے میں مساوات کا موقف
تصغیر|مرد و زن کو یکساں موقف میں دکھانے والا آئی اے ایس مکاؤ کا لوگو
مکاؤ کے "مزدوروں کے تعلقات قانون" (Labor Relations Act) کے نمبر 7 / 2008 کے تحت جس کا نفاذ یکم جنوری 2009ء سے ہوا تھا، علاقے میں خواتین ملازمین کے حسب ذیل حقوق کا مزید تحفظ کرتا ہے:

1. برابری کا اصول

2. خواتین کا تحفظ: اس میں اور باتوں کے علاوہ خواتین کو کسی ایسے کام سے تحفظ فراہم کرتا ہے جو ان کی بچوں کو پیدا کرنے صلاحیت کو متاثر کرے، ان زچگی کا تحفظ یقینی بناتا ہے اور زچگی کی رخصت کی وکالت کرتا ہے۔

اس قانون کے علاوہ کچھ اور بھی قوانین ہیں جو مکاؤ کی خواتین میں مساوات کو یقینی بناتے ہیں ان کے تحفظ کی کوشش کرتے ہیں۔

## تعلیمی میدان میں نمایاں ترقی
2013ء میں خواتین کی سماجی کردار سازی دستاویز (پرتگالی زبان میں Caracterização social das mulheres de Macau) کی رو سے جسے شماریات و مردم شماری خدمت (Statistics and Census Service) نے جاری کیا تھا اور 2015ء میں پروفیسر ایگنس لام کی رپورٹ کے مطابق ملک کی 39.5 فی صد خواتین اعلیٰ تعلیمی ڈگری 2015ء تک حاصل کر چکی تھیں۔ یہ اس اعتبار سے نمایاں ہے، کیوں کہ 1991ء میں 3.7 بتائی گئی ہیں، جب مکاؤ پرتگال کے زیر انتظام تھا۔

## رضاعت
علاقے کی خواتین میں رضاعت کا بہت کم رجحان پایا گیا ہے۔ اس سلسلے میں 1984ء میں کیے جانے والے اولین مطالعے کی رو سے پتہ چلا ہے کہ زچگی سے گزرنے والی صرف 28 خواتین نو مولودوں کو دودھ پلاتی ہیں۔

## مزید دیکھیے

* تائیوان میں عصمت فروشی
* چین میں تحریک نسواں
* فہرست چینی انتظامی تقسیم بلحاظ جنسی تناسب
* ایشیا میں خواتین
* خواتین کو بااختیار بنانا

## حوالہ جات

زمرہ:تاریخ مکاؤ
زمرہ:خواتین بلحاظ ملک
زمرہ:مکاؤ کے نامکمل مضامین
زمرہ:مکاؤ کا معاشرہ
حلیم زئی (ذیلی تقسیم)

**تحصیل حلیم زئی** کا ہیڈکواٹر غلنئی ہے۔ غلنئی میں تحصیل کے تمام دفاتر ہیں جس میں نادرا، ڈاکخانہ، تعلیم، زراعت اور دیگر موجود ہیں۔ خانہ و مردم شماری پاکستان 2017ء کے مطابق اس کی آبادی 78،749 ہے۔ 

## مزید دیکھیے
* غلنئی
* حلیم زئی
* خیبر پختونخوا کی تحصیلیں

## حوالہ جات

زمرہ:خیبر پختونخوا کی تحصیلیں
زمرہ:مہمند ایجنسی کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
ناروے میں خواتین

[تصغیر|[1915ء میں لی گئی ناروے کی ایک خاتون کی تصویر]]

**ناروے میں خواتین**  اپنے حقوق اور سماج کے ہر شعبہ حیات میں اپنی حصے داری بڑھانے کے معاملے میں کافی رہی ہیں۔ ملک میں خواتین سے ہم دردانہ تحریک کافی ترقی کے مقام پر پہنچی ہے۔ اس کی وجہ سے یہاں کے کئی قوانین بدلے جا چکے ہیں جن سے خواتین کو اعلٰی مقام کا حصول ممکن ہو سکا ہے۔ اس کے علاوہ سماج کے کئی رسم و رواج کی بھی اصلاح ہوا اور ملک میں خواتین کے لیے ایک مثبت رویہ قائم ہوا۔

## اہم ترین عہدوں پر خواتین
2017ء میں ناروے کے تین سب سے اہم اور طاقت ور عہدوں وزارت عظمیٰ، وزارت خزانہ اور وزارت خارجہ پر تین خواتین فائز ہو گئی تھیں۔ دو خواتین ایرنا سولبرگ اور سیو جنسن پہلے ہی بالترتیب وزیر اعظم اور وزیر خزانہ کے اہم عہدوں پر تھیں لیکن بعد میں ہفتے خاتون وزیر خارجہ کے تقرر کے بعد یہ تیسرا سب سے اہم عہدہ بھی ایک خاتون کے پاس آ گیا تھا۔ نئی تقررات کے بعد ناروے کی کابینہ کے کل اراکین کی تعداد انیس ہو گئی تھی اور ان میں سے وزیر اعظم سمیت 9 خواتین ہیں جبکہ بقیہ دس افراد مرد تھے۔ ناروے کی تاریخ میں یہ پہلا موقع تھا کہ ایک خاتون وزیرخارجہ کا تقرر ہوا تھا۔ اناروے کی آزادی کے بعد ایک سو بارہ سالوں کے دوران تیس وزیر خارجہ اس عہدے پر فائز ہو ئے جو سب کے سب مرد تھے۔ تاہم ان تبدیلیوں کے بعد یہ روایت ختم ہوئی اور ایک خاتون کا اس عہدے پر تقرر عمل میں لایا گیا ۔ نئی وزیرخارجہ اکتالیس سالہ مس ’’اینے اریکسن سوریدے‘‘ کا تعلق حکمران جماعت (ہورے پارٹی) سے رہا ہے اور وہ اس سے قبل وزیر دفاع سمیت متعدد عہدوں پر فائز رہ چکی ہیں۔

## کھیل میں نمایاں مقام
2019ء میں چین اور ہسپانیہ کے ساتھ ناروے بھی خواتین کے فٹبال ورلڈ کپ کی سولہ ٹیموں میں شامل ہو چکا تھا۔ ناروے نے ایک فیصلہ کن مقابلے میں جنوبی کوریا کو 2-1 سے شکست دی۔ اس سے پتہ چلتا ہے کہ کھیلوں میں، خاص طور پر فٹ بال کے معاملے میں ناروے کی خواتین کافی فعال رہی ہیں۔

## مزید دیکھیے
* یورپ میں خواتین
* خواتین کو بااختیار بنانا
* ناروے میں عصمت فروشی

## حوالہ جات

زمرہ:ناروے میں تحریک نسواں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ناروے کے نسلی گروہ
زمرہ:ناروے میں صنعت
زمرہ:ناروے میں ماہی گیری
زمرہ:ناروے میں کان کنی
زمرہ:ناروے میں کھیل
طوعہ

**طوعہ** (عربی: طوعة) کوفہ کی رہنے والی اشعث بن قیس کی باندی تھی، انھوں نے جب طوعہ کو آزاد کر دیا تو **اسید بن مالک** سے نکاح کر لیا اور ان سے ایک لڑکا بھی پیدا ہوا۔ طوعہ ایک عام مسلمان باندی تھیں، تاریخ اسلام میں ان کی شہرت حسین بن علی کے سفیر مسلم بن عقیل کی کوفہ میں مدد اور پناہ دینے کی وجہ سے ہے، جب اہل کوفہ نے انھیں دھوکا دے دیا تھا، طوعہ نے انھیں اپنے گھر میں پناہ دی اور ہر ممکن مدد کی، اس طرح اس مسلم باندی کا نام تاریخ میں ہمیشہ کے لیے زندہ ہو گیا۔

## ذاتی زندگی
ذاتی زندگی سے متعلق زیادہ معلومات فراہم نہیں ہو سکی سوائے اس کے کہ طوعہ ایک عام خاتون اور باندی تھیں، مسلمان تھیں، اشعث بن قیس کی ملکیت میں تھیں انھوں نے آزاد کر دیا تھا، اس کے بعد **اسید بن مالک حضرمی** سے شادی ہوئی، ان سے ایک اولاد بھی ہوئی جس کا نام **بلال** تھا۔

## مسلم بن عقیل سے ملاقات
اہل کوفہ کے اصرار پر حسین بن علی نے اپنے چچا زاد بھائی مسلم بن عقیل کو وہاں کے حالات کا معاینہ کرنے کے لیے بھیجا۔ لیکن کوفہ میں اموی گورنر کا تیور سخت ہو گیا اور محبین چُھپنے لگے۔ بہر حال مسلم بن عقیل مغرب کے وقت کوفہ پہنچے، نماز سے فارغ ہوئے، دیکھا کہ لوگ سب منتشر ہو کر چلے گئے، باہر نکل کر دیکھا وہاں بھی کوئی موجود نہیں تھا۔ کوفہ کی گلیوں میں ٹہلنے لگے اور پناہ ڈھونڈنے لگے، تھک کر ایک گھر کے سایہ میں بیٹھ گئے، وہی گھر **طوعہ** کا تھا۔ طوعہ نے جب اپنے بیٹے کی راہ دیکھنے لیے دروازہ کھولا تو وہاں ایک مسلم مسافر کو پایا۔ تعارف و تعریف پوچھنا چاہی تو انھوں نے بتایا: "ایک اجنبی مسافر ہوں، تھکن سے نڈھال ہو کر بیٹھ گیا ہوں." پیاس کی وجہ سے پانی مانگا، خاتون نے پانی پیش کیا اور تعارف پر اصرار کرنے لگی، تب مسلم بن عقیل نے حقیقت واقعہ سے مطلع کیا اور گھر میں پناہ دینے کی درخواست کی۔ لیکن طوعہ کا لڑکا **بلال** اموی حامی اور مخبر تھا، اسے جب واقعہ معلوم ہوا تو انعام کی لالچ میں صبح جا کر کوفہ کے گورنر ابن زیاد کو بتا دیا۔ اس نے **محمد بن اشعث** کو ایک فوج کے ساتھ روانہ کیا، فوج نے گھر کا محاصرہ کر کے مسلم بن عقیل کو گرفتار کر لیا اور انھیں "قصر امارت" لایا۔

## طوعہ اور مسلم بن عقیل کی گفتگو
مسلم بن عقیل کو طوعہ نے دروازہ کے پاس کھڑا دیکھا، انھوں نے طوعہ کو سلام کیا، سلام کا جواب دیا، پوچھا: کون ہو؟ کیا کام ہے؟ جناب مسلم نے کہا: پینے کے لیے پانی مل سکتا ہے؟ پانی کا پیالہ پیش کیا اور گھر میں چلی گئی، واپس آکر دیکھا پھر وہیں کھڑا ہوا پایا۔ پوچھا: پانی نہیں پیا؟ فرمایا: پی لیا۔ طوعہ نے کہا: پھر اپنے گھر واپس لوٹ جاؤ، جناب مسلم خاموش رہے، پھر طوعہ نے واپس جانے کہا۔ پھر خاموش رہے، طوعہ نے کہا: اللہ کے بندے کیا معاملہ ہے؟ اٹھو اور گھر جاؤ ! اللہ تمھیں عافیت سے رکھے، اس طرح تمھارا یہاں میرے دروازے پر بیٹھنا مناسب نہیں ہے، میں اس کی اجازت نہیں دے سکتی۔ جناب مسلم کھڑے ہوئے اور عرض کیا: اللہ کی بندی! میرا اس شہر میں نہ کوئی گھر ہے نہ خاندان، کیا تم میرے ساتھ بھلائی کر سکتی ہو؟ شاید میں بعد میں اس کا بدلہ عطا کر دوں۔ طوعہ نے کہا: کیا معاملہ ہے؟ فرمایا: میرا نام مسلم بن عقیل ہے، ان لوگوں نے مجھ سے جھوٹ بولا اور مجھے دھوکا دیا ہے۔ کہا: آپ مسلم بن عقیل ہیں؟ کہا جی ہاں! پھر وہ اپنے گھر میں لے گئیں، کھانا پیش کیا، لیکن انھوں نے نہیں کھایا۔

## حوالہ جات

زمرہ:کربلا
زمرہ:شیعہ اسلام میں محبوب مسلم شخصیات
ایشیا میں کورونا وائرس کی وبا

کورونا وائرس کی وبا ایشیا میں دسمبر 2019ء میں ووہان، چین سے ہی پھوٹی۔ اس کے بعد، بہت سے دوسرے ایشائی ممالک نے متاثرہ افراد کی تصدیق کرنا شروع کردی، ایشیا میں سب سے زیادہ جو ممالک اس وبا سے متاثر ہوئے ان میں جنوبی کوریا، جاپان اور ایران شامل ہیں۔ 13 مارچ تک، ایشیا کے تمام ممالک میں سوائے مشرقی تیمور، کرغیزستان، سوریہ، تاجکستان، ترکمانستان اور ازبکستان (جبکہ لاؤس، شمالی کوریا اور یمن مشتبہ مریض ہیں) وبا پہنچ چکی تھی۔

## بھارت میں کورونا وائرس

بھارت میں کورونا وائرس کی وبا، 2019ء - 2020ء کا پہلا مریض 30 جنوری 2020ء کو سامنے آیا۔ وزارت صحت و خاندانی بہبود، حکومت ہند کی ویب گاہ کے مطابق اب تک کل بارہ لاکھ انتیس ہزار تین سو تریسٹھ (12,29,363) افراد کی اسکریننگ ہو چکی ہے جن میں 111 لوگ کورونا سے متاثر پائے گئے ہیں اور 2 کی موت ہو چکی ہے۔

اب تک دہلی،  ہریانہ،  کرناٹک،  مہاراشٹر اور اتر پردیش،  میں اس بیماری کا اثر زیادہ دیکھنے کو ملا ہے جس کی بنا پر وبائی بیماریوں کا ایکٹ، 1897ء نافذ کر دیا گیا ہے۔ کئی تعلیمی ادارے بند ہو چکے ہیں۔ کھیل، ثقافتی اور تعلیمی تقریبات موخر کی جا چکی ہیں۔ نیز بھارت نے فی الحال تمام بیرونی زائرین کی آمد پر پابندی لگا دی ہے کیوں کہ کورونا کے زیادہ تر مریض باہر سے آئے ہیں۔

## پاکستان میں کورونا وائرس

* 15 مارچ 2020 کو پاکستان میں کورونا وائرس کے متاثرین کی تعداد 53 رہی۔ جن میں سے 3 افراد صحتیاب ہو گئے۔
* 16 مارچ 2020 کو پاکستان میں کورونا وائرس کے متاثرین کی تعداد بڑھ کر 137 ہو گئی۔

## افغانستان میں کورونا وائرس
افغانستان میں متاثرین کی تعداد  16 ہے۔

## سری لنکا میں کورونا وائرس
سری لنکا میں متاثرین کی تعداد  18 ہے۔

## مالدیپ میں کورونا وائرس
مالدیپ میں متاثرین کی تعداد  13 ہے۔

## بنگلہ دیش میں کورونا وائرس
بنگلہ دیش میں متاثرین کی تعداد 5 ہے۔

## بھوٹان میں کورونا وائرس
بھوٹان میں متاثرین کی تعداد  1 ہے۔

## نیپال میں کورونا وائرس
نیپال میں متاثرین کی تعداد 1 ہے۔

## حوالہ جات

ایشیا میں کورونا وائرس کی وبا، 2020ء
زمرہ:2020ء میں ایشیا میں آفات
زمرہ:2021ء میں ایشیا میں آفات
زمرہ:ایشیا میں آفات صحت
زمرہ:صفحات مع گراف
زمرہ:کورونا وائرس کی وبا، 2019ء - 2020ء بلحاظ براعظم
زمرہ:چھوٹے پیغام خانوں کا استعمال کرنے والے مضامین
سائرہ خان (اداکارہ)

**سائرہ خان **  سابق پاکستانی اداکارہ ہیں جنھوں نے فلموں اور ٹی وی میں کام کیا ہے۔ انھوں نے گھونگھٹ اور ڈریم گرل جیسی فلموں میں اداکاری کی ہے۔ بعد میں وہ دیندار ہوگئیں اور اداکاری سے توبہ کرلی۔

## کیریئر
سائرہ خان کا تعلق پاکستان کے شہر ملتان سے ہے۔ دسویں کے امتحانات میں اچھے نمبرات نہ آنے کی وجہ سے انھیں والد کی طرف سے عتاب کا خوف تھا اور اسی لیے وہ گھر سے بھاگ گئیں۔ وہ ملتان سے لاہور گئیں جہاں ایک اسٹوڈیو کے مالک سے ملاقات کر اس کے ساتھ کام کرنے کا شوق ظاہر کیا۔ انھوں نے سائرہ کے فوٹو شوٹ کا نظم کیا اور ایک ہداہتکار کر ان کا پورٹفولیو پیش کر دیا۔ ہدایتکار نے پہلی فرصت میں سائرہ کو اپنے نئے پروجیکٹ میں کام دے دیا۔ سائرہ نے فلم اور ٹی وی دونوں میں کام کیا اور کئی میوزک ویڈیو میں بی نظر آئیں۔ ان کی مشہور فلموں میں گھونگھٹ 1996ء میں ریلیز ہوئی جس میں ان کے ساتھ محسن خان کلیدی کردار میں نظر آئے۔ اس کے اگلے سال 1997ء میں ڈریم گرل آئی اور ان دونوں فلموں کی وجہ پاکستانی سنیما کے افق ایک نیا ستارہ جگمگانے لگا۔ ان دونوں فلموں میں انھوں نے کلیدی کردار ادا کیا۔ ٹی وی میں انھوں نے پرندھ میں خون نام کمایا۔ 2005ء کا *بیٹی* ڈراما ان کے شاہکار میں شامل ہے جس کی وجہ انھیں خوب شہرت ملی۔ ان کی دیگر فلموں میں ا*یک اور لو اسٹوری* بھی بہت مشہور ہے جس کی ہدایتکاری کے فرائض سجاد خان نے انجام دئے اور اداکاری میں ان کے ساتھ سجاد علی خود اور نرما تھے۔

انھوں نے اچانک سنیما کی دنیا سے توبہ کرلی اور کنارہ کشی اختیار کرلی۔ ان کے مطابق سنیما کی دنیا جھوٹ اور فریب سے پر ہے۔ انھوں نے نہ صرف فلم سے توبہ کی بلکہ مذہب اسلام سے مکمل طور سے جڑ گئیں اور دعوت و تبلغ کا فریضہ انجام دینے لگیں۔ وہ اب جوہر ٹاؤن میں مقیم ہیں اور اپنے شوہر اور بچوں کے ساتھ رہتی ہیں۔ وہ مکمل نقاب میں رہتی ہیں اور مذہب پرست ہیں۔

## فلمی سفر

## حوالہ جات

زمرہ:اردو سنیما میں اداکارائیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی اداکارائیں
زمرہ:پاکستانی اداکاروں کے نامکمل مضامین
زمرہ:پاکستانی مسلم شخصیات
زمرہ:پشتو سنیما کی اداکارائیں
زمرہ:لاہور کی اداکارائیں
زمرہ:ملتان کی شخصیات
زمرہ:لاہوری شخصیات
زمرہ:پنجابی شخصیات
جامعہ دارالسلام، عمرآباد

**جامعہ دار السلام**، عمر آباد بھارت کے صوبہ تمل ناڈو کے ضلع ولور میں واقع ایک اسلامی مدرسہ ہے۔
 
## تاریخ
جامعہ دارالسلام ایک اسلامی یونیورسٹی ہے۔جس کو کاکا محمد عمرنے قائم کیا تھا ، جس نے 7 دسمبر 1924 کو اس قائم کردہ بنیاد کو نئے قائم شدہ گاؤں میں رکھا تھا ، جس کے نام سے اس کا نام عمرآباد رکھا گیا تھا۔ اس کا وجود بڑے پیمانے پر مسلمانوں اور ملک کی مذہبی ، تعلیمی ، اصلاحی اور فلاحی ضروریات کو پورا کرنے کے لیے خدمات پیش کرنے کے ایک پروگرام سے وجود میں آیا ہے۔اس کا سب سے بڑا امتیاز یہ ہے کہ یہاں مسلکی منافرت کو جگہ نہیں دی جاتی مختلف مسالک سے تعلق رکھنے والے لوگوں کے درمیان موجودہ منافرت ختم کرنا اس مدرسہ کا امتیاز کہا جا سکتا ہے ۔

## تعلیم
جامعہ دارالسلام مختلف اسلامی مضامین میں تعلیم مہیا کرتی ہے۔ یہ پوسٹ گریجویٹ ، انڈرگریجویٹ ، ڈپلوما اور سرٹیفکیٹ کورسز پیش کرتا ہے۔ جے ڈی ایس اے چار زبانوں میں تربیت فراہم کرتا ہے۔ فارسی ، عربی ، انگریزی اور اردو۔ یہ قرآن حفظ کرنے کی تربیت بھی پیش کرتا ہے۔
## قابل ذکر سابق طلبہ
* مولانا یوسف کوکن عمری رحمہ اللہ صاحب سوانح إبن تیمیہ
* مولانا عبدالواجد عمری رحمانی رحمہ اللہ، شیخ الحدیث وسابق ناظم جامعہ
* مولانا عبدالسبحان اعظمی عمری رحمہ اللہ سابق نائب ناظم جامعہ
* مولانا سید امین عمری رحمہ اللہ
* مولانا عبدالکبیر عمریرحمہ اللہ شیخ التفسير وسابق ناظم جامعہ
* مولانا عبدالرحمن خان ابو البیان حماد عمری حفظہ اللہ
* مولانا خلیل الرحمٰن اعظمی عمری رحمہ اللہ سابق ناظم جامعہ
* مولانا حافظ حفیظ الرحمن اعظمی عمری مدنی حفظہ اللہ
* مولانا ابو احمد محمد عبد اللہ ضیاء الرحمن اعظمی رحمہ اللہ
* مولانا جلال الدین انصر عمری، جماعت اسلامی ہند کے سابق امیر
* مولانا ثناء اللہ عمری یم اے عثمانیہ حفظہ اللہ مصنف کتب کثیرہ

## قابل ذکر اساتذہ
* شیخ الحدیث مولانا عبد الواجد رحمانی
* مولانا ابوالیان حماد عمری
* مولانا ظہیر الدین اثری رحمانی
* مولانا خلیل الرحمن اعظمی عمری
* شیخ التفسیر عبد الکبیر فوزی عمری
* علامہ شاکر نائطی

## حوالہ جات

زمرہ:بھارت میں اسلامی جامعات اور کالج
زمرہ:بھارت میں 1924ء کی تاسیسات
زمرہ:1924ء میں قائم ہونے والے تعلیمی ادارے
زمرہ:تمل ناڈو کے اسکول کے نامکمل مضامین
زمرہ:بھارت میں مدارس
زمرہ:تعلیمی ادارے جو پہلے مدراس یونیورسٹی سے وابستہ تھے
زمرہ:ویکی ڈیٹا سے مطابقت رکھنے والی مختصر تفصیل
نظام دین

**چوہدری نظام دین** ریڈیو پاکستان لاہور کے بہت بڑے صداکار اور فنکار تھے ان کا اصل نام مرزا سلطان بیگ تھا۔پنجابی زبان میں انھوں نے لازوال کردار چوہدری نظام دین متعارف کرایا جو ان کی پہچان بن گیا
## ولادت
مرزا سلطان بیگ المعروف نظام دین 15 جنوری 1917ء کو امرتسر میں پیدا ہوئے میں خالصہ کالج امرتسر سے ایف اے پاس کیا 1937ء میں صحافتی زندگی کا آغاز کیا اور اردو اخبار ریاست میں روزانہ کی اجرت پر ملازم ہو گئے جنگ عظیم میں فوج میں بحثیت سٹور منشی بھرتی ہوئے
## ریڈیو پہچان
انھیں ریڈیو پر بھارتی اداکار اوم پرکاش نے متعارف کرایا جنھوں نے انھیں شیخ اقبال کے ڈرامے نیت دا پھل میں ایک کردارکروایا اس کے بعد ساری عمر مرزا صاحب ریڈیو سے وابستہ رہے وہ 27 جنوری 1941 سے 5 جنوری 1983 تک ریڈیو پاکستان لاہور کے پروگرام جمہور دی آواز جس کا نام بعد میں سوہنی دھرتی رکھا گیا کرتے رہے جمہوردی آواز ریڈیو پاکستان لاہور کا سب سے زیادہ مقبول پروگرام تھا اس کے بعد اپنا پروگرام "نظام دین دی بیٹھک" پیش کرتے رہے۔ یہ انتہائی مقبول پروگرام عوامی مسائل کی نشان دہی بھی کرتا اور اس کا حل بھی بیان کردیتا۔
## پنجابی زبان
انھیں پنجابی زبان اس کے لہجوں بولیوں پر مکمل عبور تھا بے شمار پنجابی اردو ہندی شعرا کے کلام زبانی یاد تھے اس وجہ سے انھیں پنجابی زبان کا انسائیکلوپیڈیا بھی کہا جاتا تھا نظام دین خود کو بنیادی طور پر مزاحیہ فنکار سمجھتے تھے اور ریڈیو کو اپنے والدین کا درجہ دیتے ایسا مذاق کرتے جس سے کسی کا دل نہ دکھے نظام دین کا مخاطب "چوہدری قائم دین"سلطان کھوسٹ ہوتے۔اپنی وفات تک عرفان کھوسٹ کے والد سلطان کھوسٹ بھی اس پروگرام کا حصہ رہے۔ نظام دین اور سلطان کھوسٹ کے مزاح کی کاٹ بڑی تیزہوا کرتی ان کے مزاح سے لوگ لطف اندوز ہوتے جو پولیس سمیت دیگر ایسے اداروں کو جن سے لوگ ہمیشہ نالاں رہتے تنقید کا نشانہ اس طرح بناتے کہ وہ بھی مسکرائے بغیر نہ رہ سکتے مگر کسی کی ذات یا شخصیت کو طعن نہ کرتے 
## وفات
13 جولائی 1991ء کو لاہور میں وفات پائی

زمرہ:1917ء کی پیدائشیں
زمرہ:1991ء کی وفیات
زمرہ:ریڈیو براڈکاسٹر
زمرہ:ریڈیو شخصیات
جگجیت کور

**جگجیت کور** () اردو اور ہندی زبان کی بھارتی گلوکارہ اور نامور فلم موسیقار محمد ظہور خیام کی بیوی تھیں۔ انھوں نے ہم عصر گلوکاراؤں لتا منگیشکر اور آشا بھوسلے کے مقابلے میں فلموں کے لیے بہت کم گایا ہے، پھر بھی ان کے گیت مشہور ہوئے۔

## نجی زندگی
جگجیت کور ایک امیر پنجابی زمیندار پریوار سے تعلق رکھتی تھیں۔وہ 1931ء میں پنجاب میں پیدا ہوئی تھیں۔بچپن سے ہی وہ فلموں اور موسیقی میں دلچسپی لیتی تھی اور اکثر اس کے اسکول میں منعقدہ ثقافتی پروگراموں میں حصہ لیتی تھی۔ اس نے 1954 میں ابھرتے سنگیتکار خیام کے ساتھ مذہبی فرق کو بھولّ کے بیاہ کرنے کا فیصلہ کیا۔ جو ہندوستانی فلم انڈسٹری میں پہلی بین اجتماعی شادیوں میں سے ایک ہے۔ ان کا ایک بیٹا، ایکٹر پردیپ خیام ہے،  جس کی 2012ء میں موت ہو گئی تھی۔ خیام نے اپنی بیوی اور بیٹے کے نام سے ایک ٹرسٹ " خیام جگجیت کور کے جی پی چیریٹیبل ٹرسٹ"شروع کیا تھا تاکِہ کلاہکاروں اور ٹیکنیشنز کی مدد کی جا سکے۔
خیام کا 19 اگست 2019ء کو شام 9:30 بجے (IST) 92 سال کی عمر میں دل کی گرفتاری کے بعد انتقال ہو گیا۔

## کیریئر
انھوں نے اپنی گلوکاری کی شروعات پنجابی فلم "پوستی (1950) سے کی تھی۔" انھوں نے بالی ووڈ میں قدم بطور گلوکار غلام محمد کی تشکیل میں بننے والی فلم "دل نداں (1953)" سے بطور گلوکارہ آغاز کیا۔انھوں نے تین فلموں "محبت کی دھن بیکاروں سے پوچھ"، "چاند گئے راگنی چہم چہم برسے، " اور " خاموش زندگی  کو افسانہ مل گیا"  میں گیت گایے۔ تاہم، اس کی اتنی شناخت میں مدد نہیں مل سکی۔خیام کے ساتھ اپنی شادی کی ایک دہائی کے بعد، انھوں نے فلم "شگون (1964) سے" تم اپنا رنگ او گہم "کے عنوان سے اپنے کیریئر کا بہترین گانا گایا۔ یہ گانا ان کے کیریئر کا معیار بن گیا۔

## یادگاری گیت
جگجیت کور کے کچھ یادگاری گیت یہ ہیں:
* "دیکھو دیکھو جی گوری سسرال چلی" شگن(1964)، بول ساحر لدھیانوی، سنگیت خیام
* "تم اپنا رنج–او-غم اپنی پریشانی مجھے دے" تکّ *شگن *وچوں
* "خموش زندگی کو افسانہ مل گیا" دل-اے-ناداں وچوں (1953)، لرکس شکیل بدایونی، میوجک غلام موہمد
* "چلے آؤ سییاں رنگیلے میں واری "(پامیلا چوپڑہ نال) *بازار* (1982) وچّ، بول جگجیت کور، سنگیت خیام
* "دیکھ لو آج ہمکو جی بھر کے " *بازار *وچّ
* "کاہے کو بیاہی بدیس"  امراو جان (1981)، سنگیت خیام
* "ساڈا چڑیاں دا چمبا وے"  جگجیت کور اتے پامیلا چوپڑہ وچّ *کبھی کبھی*(1976)، سنگیت خیام
* "چندہ گائے راگنی" دل-اے-ندان وچّ
* "پہلے تو آنکھ ملانا" شعلہ اور شبنم وچّ رفیع دے نال (1961)، گیت کیفی آجمی،  سنگیت خیام
* "نین ملاکے پیار جتا کے آگ لگا دی" (رفیع دے نال) *میرا بھائی میرا دشمن* وچّ (1967)، سنگیت خیام

## حوالہ جات

## بیرونی روابط
* انٹرنیٹ مووی ڈیٹا بیس

زمرہ:1930ء کی دہائی کی پیدائشیں
زمرہ:بیسویں صدی کی بھارتی گلوکارائیں
زمرہ:بیسویں صدی کے ہندوستانی گلوکار
زمرہ:بھارتی لوک گلوکار
زمرہ:بھارتی لوک گلوکارائیں
زمرہ:پنجاب، بھارت کے گلوکار
زمرہ:1930ء کی پیدائشیں
زمرہ:2021ء کی وفیات
زمرہ:بھارتی گلوکار نامکمل مضامین
زمرہ:پنجاب، بھارت کی خواتین موسیقار
زمرہ:صوبہ پنجاب (برطانوی ہند) کی شخصیات
زمرہ:ہندی زبان کی فلمیں
کارلا خان

کارلہ خان کی پیدائش 18 اگست 1981 لندن میں ہوئی۔وہ ایک پاکستانی پیشہ ور اسکواش کھلاڑی اعظم خان کی پوتی ہیں ، جو پاکستان میں اسکواش کے ایک مایہ ناز کھلاڑی سمجھے جاتے ہیں۔ان کے والد کا نام واصل خان ہے۔ انھوں نے نے انگلینڈ میں 12 سال کی عمر میں اسکواش کھیلنا شروع کیا ۔ ابتدائی طور پر ان کے والد واصل خان نے اسکواش میں ان کی کوچنگ کی۔کارلہ خان نے اپنے کیریئر میں پانچ ٹائٹل اپنے نام کیے ہیں: ال سلواڈور اوپن 2002 ، اوٹاوا اوپن 2003 ، پاکستان اوپن 2005 اور ایرانی اوپن 2007 اور آسٹریا اوپن 2008 میں ان کی اعلی درجہ بندی 21 ویں نمبر پر ہے۔ ان کا پہلا ٹورنامنٹ 1999 میں برٹش اوپن تھا۔ 2000 میں پہلے ناکام سیزن کے بعد ، انھوں نے اگلے سال کامیابی حاصل کی ، لیکن 2002 میں انھوں نے پہلا ٹائٹل اپنے نام کیا۔نومبر 2002 میں ، ایل سلواڈور اوپن میں ، وہ میکسیکو سامنتھا ٹیرن کے خلاف اپنے پہلے فائنل میں پہنچی۔کارلہ خان نے اسے 9-1 ، 2–9 ، 9–3 ، 9-1 سے شکست دی۔ کھیل میں ان کی بہتری 2003 میں جاری رہی ،وہ وقت ان کے کھیل کا اب تک کا سب سے کامیاب موسم تھا اور انھوں نے اوٹاوا انٹرنیشنل بھی جیتا ، جہاں وہ پیچھے سے آسٹریلیا سے میلیسا مارٹن کو شکست دے کر آئی ، 3–9، 4–9، 9–4، 9–7، 9–3 . اس طرح وہ ٹاپ 30 بہترین کھلاڑیوں میں شامل ہوگئیں۔2004 میں آئرش اوپن میں ، خان نے 15 اپریل 2004 کو ملائشیا کے نکول ڈیوڈ کو شکست دی کر درجہ 21 کی اعلی درجہ بندی حاصل کی۔ 2005 میں وہ فوربس کے فائنل میں ہار گئیں۔ تاہم ، انھوں نے پاکستان میں ہونے والے پہلے پی او ایف ڈبلیو آئی ایس پی اے ٹورنامنٹ کے فائنل میں جگہ بنالی اور ملائشیا کے شیرون وی کو 9-1 ، 9–3 ، 9–4 سے شکست دی۔ انھوں نے تہران میں چوتھی ویمن اسلامک گیمز 2005 کے فائنل میں جگہ بنالی تھی ، لیکن وہ ملائیشین ٹریشیا چوہ سے 1–9 ، 9–6 ، 1–9 ، 1-9 کے اسکور سے ہار گئی۔2005 کے آخر میں وہ علیل تھیں اور 2006 کے اوائل میں انھوں نے کھیل میں واپس آنے کے لیے بہت جدوجہد کی یہاں تک کہ وہ 24 اگست 2006 کو جنوبی ایشین گیمز کے دوران ہندوستان سے جوشنا چینپا کے خلاف کھیلتے ہوئے منہدم ہوگئیں۔ 2008 میں خان کی واپسی کی توقع نہیں کی جارہی تھی ، لیکن وہ ستمبر 2007 میں کھیل میں واپس آ گئیں اور ایرانی اوپن میں چوتھا ٹائٹل اپنے نام کرتے ہوئے فائنل میں ڈونا اروورچارت کو شکست دی تھی۔2008 میں ، کارلہ خان نے انگلینڈ کے ایما بیڈڈوز کو 9-2 ، 9–2 ، 9–0 سے شکست دے کر آسٹریا اوپن اپنے نام کیا۔ اس کے بعد کارلہ خان پھر ریٹائر ہوئیں اور پھر 2009 میںان کی کھیل میں دوبارہ واپسی ہوئی  تاہم ، وہ کھیل جاری رکھنے سے قاصر رہیں اور ایک بار پھر ریٹائر ہوگئیں
### ذاتی زندگی
کارلہ خان انگریزی والدہ جیکی اسٹوٹر اور پاکستانی اسکواش پلیئر والد واصل خان کی بیٹی ہیں۔ وہ اعظم خان کی پوتی ہیں ، روشن خان ، نصراللہ خان اور اعظم خان کی دوسری نواسی ، شریف خان کی بھانجی ، رحمت خان اور اداکارہ ساشا آغا اور نتاشہ خان کی تیسری کزن ہیں۔

## حوالہ جات

## بیرونی روابط
* کارلا خان کی آفیشل ویب گاہ
* Interview at Squashtalk.com
* Return to playing at Paktribune.com
* Carla Khan – Interview with Squash Queen of Pakistan
* StarNow profile

زمرہ:بقید حیات شخصیات
زمرہ:1981ء کی پیدائشیں
زمرہ:پاکستانی نژاد انگریز افراد
زمرہ:پاکستانی خواتین اسکواش کھلاڑی
زمرہ:پاکستانی نژاد برطانوی کھلاڑی
زمرہ:پشتون نژاد انگریز شخصیات
زمرہ:خان خاندان (اسکواش)
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
زمرہ:برطانوی شخصیات
زمرہ:پاکستانی شخصیات
انا پرنا مہارانا

اناپرنا مہارانا  بھارت کی تحریک آزادی کی ایک سرگرم کارکن تھی۔ وہ سماجی اور نسوانی حقوق کی بھی ایک کارکن تھی۔  مہارانہ موہن داس گاندھی کی اتحادی تھی۔
## سوانح
اناپرنا مہارانا کی 3 نومبر 1917 کو اڈیسہ میں پیدا ہوئی۔ وہ راما دیوی اور گوپاباندھو کی دوسری اولاد تھی۔ اناپرنا کے والدین بھی تحریک آزادی میں مملکت متحدہسے حصہ لیتے رہے۔ انھوں نے 14 سال کی عمر میں بھارت کی تھریک آزادی میں حصہ لینا شروع کیا اور موہن داس گاندھی کی حامی بن گئی۔ 1934 میں مہارانا ، گاندھی کے ہمراہ پوری سے بھدرک ہونے والی ہریجن پڈا یاترا میں شریک ہوئی۔  تحریک آزادی میں سرگرمیوں کی وجہ سے مہارانا کو کئی مرتبہ جیل بھی ہوئی۔ 1942 میں بھارت چھوڈو تھریک اور عوامی نافرمانی تحریک کے دوران بھی مہارانا کو جیل ہوئی۔ 
آزادی کے بعد ، مہارانا نے بچوں اور عورتوں کی جانب توجہ مبذول کی۔ انھوں نے رایگڑا ضلع میں وہاں کے قبائلی بچوں کے لیے ایک اسکول کی نیو ڈالی۔ ونوبا بھاوے کی شروع کی ہوئی بھودان تحریک سے بھی مہارانا وابستہ رہیں۔
ایمیرجینسی کے دوران انھوں نے رامادیوی چودھری کا ساتھ دیا اور ان کے اخبار کی اشاعت میں معاون رہی۔یہ اخبار گرام سیوک پریس سے شائع ہوتا ہے اور ایمرجینسی کے دوران حکومت نے اس پہ پابندی عائد کی۔ اڑیسہ کے دیگر لیڈروں، نباکرشنا چودھری، ہرے کرشنا مہاتاب، منموہن چودھری وغیرہ کے ہمراہ ان کو بھی گرفتار کر لیا گیا۔
19 اگست 2012 کو کٹک میں مہارانا کے گھر ایک تقریب ہوئی، جس میں اڑیسہ کی مرکزی یونیورسٹی نے ان کو اعزازی ڈگری سے نوازا۔ 
مہارانا کی وفات 31 دسمبر 2012 کو 96 سال کی عمر میں کٹک، اڑیسہ میں ہوئی اور 2 جنوری 2013 کو ان کی تدفین ہوئی۔ اڑیسہ کے سابق گورنر مرلی دھار چندرکانت بھنڈارے اور وزیر اعلیٰ نوین پٹنایک نے مہارانا کی وفات پہ غم کااظہار کیا۔

## حوالہ جات

زمرہ:اکیسویں صدی کے بھارتی صحافی
زمرہ:برطانوی ہند کے قیدی اور زیر حراست افراد
زمرہ:کٹک کی شخصیات
زمرہ:بھارتی فعالیت پسند برائے حقوق نسواں
زمرہ:بھارتی ناشرین (شخصیات)
زمرہ:بیسویں صدی کے بھارتی صحافی
زمرہ:بیسویں صدی کی بھارتی مصنفات
زمرہ:بھارتی خواتین صحافی
زمرہ:اڑیسہ کی مصنفات
زمرہ:بھارتی مصلحین
زمرہ:اکیسویں صدی کی بھارتی مصنفات
زمرہ:بھارت میں ہنگامی صورت حال کے دوران میں قید بھارتی
زمرہ:اڑیسہ کے صحافی
زمرہ:ہندوستان کی آزادی کی خواتین فعالیت پسند
زمرہ:اوڈیشا سے آزادی ہند کے فعالیت پسند
زمرہ:بیسویں صدی کے بھارتی مصنفین
زمرہ:اکیسویں صدی کے بھارتی مصنفین
زمرہ:اڑیسہ کے معلمین
سونیا خان

**سونیا خان**  پاکستانی اداکارہ ہے جو پاکستانی سنیما سے منسلک ہے اور فلموں اور ٹی وی میں کام کرتی ہے۔ وہ اردو، پنجابی، سولی ووڈ اور پشتو فلموں میں کام کرتی ہے۔

## ذاتی زندگی
سونیا کا تعلق پشتون نسل سے ہے۔ انھوں نے 22 سال کی عمر میں طارق میر سے شادی کرلی۔ دونوں پہلی مرتبہ ایک ڈراما کی شوٹنگ کے دوران ملے تھے۔ پہلی ہی ملاقات میں طویل گفتگو ہوئی لیکن شادی کا کوئی منصوبہ نہیں تھا۔ بہر حال دن بہ دن نزدیکیاں بڑھتی گئیں اور بالآخر دونوں نے شادی کرلی۔ شادی سے قبل ہی سونیا نے فلمنی دنیا کو ترک کر دیا۔

## کیریئر
فلم اور سنیما سونیا کا خاندانی مشغلہ نہیں ہے البتہ اس کی ایک کزن گل حنا نے اداکار سعید خان رنگیلا سے شادی کرلی۔ شادی کے بعد دو خاندان آپس میں مل گئے جہاں آئے دن فلمسازی کا کام چلتا رہتا تھا۔ اداکار، ہدایتکار اور پروڈیوزر کا آنا جانا رہتا تھا۔ 1970ء کی دہائی میں جب بھی کسی طفل اداکار کی ضرورت محسوس ہوئی رنگیلا سونیا کو لے جاتا تھا۔ گوکہ اس کے ساتھ دیگر بچے بھی ہوتے تھے۔

1970ء کی دہائی بطور طفل اداکارہ کیرئر شروع کرنے والی سونیا نے اپنی پہلی فلم کے دوران میں ہی 12 فلموں کے معاہدے کیے۔ اپنے 12 کے کیرئر میں انھوں نے 70 اردو اور پنجابی فلموں میں کام کیا۔ وہ کئی ٹی وی سلسلہ، فیشن شو اور ٹی وی کمرشیل میں بھی نظر آئی۔

اپنے کیرئر کے زمانہ عروج میں طارق میر سے شادی کرنے لے کیے انھوں نے سنیما کو تیاگ دیا اور ناروے میں رہنے لگی۔ وہاں انھوں نے سماجی خدمت میں حصہ لینا شروع کیا اور ایک تنظیم کی بنیاد ڈالی۔ انھوں نے ایک کتاب بھی لکھی ہے جس کا عنوان *آدھی صدی کتنی صدیاں*۔
2016ء میں 15 سال بعد وہ ٹی وی پر نظر آئی۔ انھوں نے ایک ٹی وی سلسلہ سایہ دیوار بھی نہیں میں کام کیا۔

## حوالہ جات

زمرہ:اردو سنیما میں اداکارائیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی اداکاروں کے نامکمل مضامین
زمرہ:پاکستانی فلمی اداکارائیں
زمرہ:پاکستانی ٹیلی ویژن اداکارائیں
زمرہ:پشتو سنیما کی اداکارائیں
زمرہ:پشتون شخصیات
زمرہ:پنجابی سنیما کی اداکارائیں
زمرہ:سندھی سنیما میں اداکارہ
زمرہ:پشتون خواتین
زمرہ:پشتون اداکارائیں
نظرا، مدھوبنی

**نظرا** بھارت کے صوبہ بہار میں بسا ایک گاؤں ہے جو بینی پٹی بلاک اور ضلع مدھوبنی میں واقع ہے۔ یہ نظرا پنچایت کے ماتحت آتا ہے۔ یہ دربھنگہ ڈویژن سے تعلق رکھتا ہے۔ یہ ضلع کے ہیڈ کوارٹ مدھوبانی سے مغرب کی طرف 26 کلومیٹرمیں واقع ہے۔ اس کا دارالحکومت پٹنہ ہے۔ کرہرا (3 کلومیٹر) ، بیٹونا (4 کلومیٹر) ، گنگولی (5 کلومیٹر) ، شاہ پور (5 کلومیٹر) ، بنکاتا (5 کلومیٹر) نظرا کے قریبی علاقے ہیں۔ نظرا مشرق کی طرف بنی پٹی بلاک، مشرقی طرف بیسفی بلاک، شمالی کی طرف چوراٹ بلاک، مدھواپور بلاک شمال سے گھرا ہوا ہے۔مدھوبنی ، دربھنگہ ، سیتامڑھی، جھانجھار پور یہ وہ شہر ہیں جو نظرا کے قریب ہیں۔

## نظر کی استعمال کردہ زبانیں
میتھلی، انگریزی، ہندی اردو، یہاں کی مقامی زبان ہے۔

## نظرا کیسے پہنچے
### ریل کے ذریعے
موراٹھا ہالٹ ریل وے اسٹیشن، دیورا باندھولی ہالٹ ریل وے اسٹیشن نظرا کے بہت قریب کے ریلوے اسٹیشنوں میں سے ہے۔ مدھوبانی ریل وے اسٹیشن (مدھوبانی کے قریب) ، راجن نگر ریل وے اسٹیشن (مدھوبانی کے قریب) یہ ریل وے اسٹیشن ہیں جو شہروں کے ذریعہ قریب سے پہنچ سکتے ہیں۔
### روڈ کے ذریعہ
مدھوبنی نظرا کے قریب شہر ہیں جو نظرا سے سڑک کے رابطے کو جوڑتے ہیں۔

## حوالہ جات
معراج بی بی چترالی

** معراج بی بی چترالی** (پیدائش 15 جنوری، 1975ء) پاکستان کی وادی کھوت کے قصبہ شداندور میں پیدا ہونے والی خواتین اور بچیوں کی تعلیم کی سرگرم رکن ہے اور اسے کسی بھی شعبے میں پبلک پیس پرائز وصول کرنے والے سب سے پہلی پاکستانی خاتون ہونے کا اعزاز حاصل ہے۔ اس کی وجہ شہرت اپنے آبائی علاقے چترال اور خیبر پختونخوا میں انسانی حقوق، بچیوں کے حقوق، تعلیم اور حقوق نسواں کے حق میں کام کرنا ہے۔

12اکتوبر 2018ء کو معراج بی بی چترالی کو بچیوں اور خواتین کی آزادی اور تمام بچوں کو تعلیم کے حق کے بارے جدوجہد کرنے پر 2018ء کے پبلک پیس پرائز دیا گیا۔ معراج بی بی پبلک پیس پرائز پانے والی پہلی پاکستانی خاتون بن گئی ہے۔ فرانسیسی زبان میں پبلک پیس پرائز جیت کر پاکستان کا نام عالمی سطح پر روشن کرنے پر آپ کو ان الفاظ میں خراج تحسین پیش کیا گیا ہے 

## ابتدائی زندگی

### بچپن

معراج بی بی 12 جولائی، 1997ء کو پاکستان کے شمال مغربی صوبے خیبر پختونخوا کے ضلع چترال میں پیدا ہوئی۔ معراج کا تعلق قوضئیے خاندان سے ہے جو چترالی نسل سے تعلق رکھتے ہیں۔

## تعلیم
معراج نے تعلیم اپنے آبائی گاؤں کھوت سے حاصل کی ، قران مجید کی تعلیم گاؤں کی مسجد سے حاصل کی اس کے بعدبی ایڈ تک تعلیم ضلع چترال سے حاصل کی اور ایم اے علوم اسلامیہ جامعہ شیرینگڑ ضلع اپر دیر خیبر پختونخوا سے امتیازی نمبروں سے پاس کیا۔

### پبلک انعام برائے امن

12اکتوبر، 2018ء کو معراج کو بچیوں اور خواتین کے حقِ تعلیم کے لیے جدوجہد پر پبلک انعام برائے امن دیا گیا۔ 40سال کی عمر میں معراج یہ اعزاز پانے والی پاکستان کی پہلی خاتون ہے۔  پبلک پیس پرائز کی انتظامیہ نے معراج بی بی کی خدمات کا اعتراف کرتے ہوئے اسے سن 2018 کے لیے پاکستان کی صوبہ خیبر پختونخوا سے اعزاز کا حقدار قرار دے کر بہترین انداز میں ان کی خدمات کو خراج تحسین کیا ہے

## اعزازات

## حوالہ جات

## بیرونی روابط
:
:

## مزید دیکھیے
* 


زمرہ:1975ء کی پیدائشیں
زمرہ:بقید حیات شخصیات
زمرہ:پاکستانی فعالیت پسند برائے حقوق اطفال
زمرہ:پاکستانی فعالیت پسند برائے حقوق نسواں
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:چترالی شخصیات
زمرہ:خاتون پبلک انعام یافتہ
زمرہ:خواتین اور تعلیم
زمرہ:ضلع چترال کی شخصیات
زمرہ:فعالیت پسند اطفال
زمرہ:فعالیت پسند برائے حقوق اطفال
زمرہ:پبلک امن انعام یافتہ شخصیات
زمرہ:پبلک انعام یافتہ ایشیائی خواتین
زمرہ:پبلک انعام یافتہ مسلمان خواتین
امیلہ

**امیلہ** یا **بونا** یا **ابیونا** یا **لیوسا** پیغمبر ابراہیم علیہ السلام کی والدہ کا نام ہے، مؤرخین کا ان کے نام کے سلسلے میں اختلاف ہے، قرآن و حدیث اور اسلامی روایات میں ان کا نام مذکور نہیں ہے، البتہ عہد قدیم میں "امیلہ" نام ہی مذکور ہے، اسی طرح اناجیل اربعہ متی، یوحنا، مرقس اور لوقا کے عہد قدیم اور جدید میں بھی یہی نام ملتا ہے۔ اسلامی روایات میں چونکہ اصل مرکزی شخصیت ابراہیم علیہ السلام ہیں، اس لیے ان کی والدہ کا تذکرہ موجود نہیں ہے بلکہ ان کے والد کے نام میں بھی اختلاف ہے۔ البتہ مسلمان مؤرخین مثلاً: ابن جریر طبری، ابن کثیر، بیہقی اور ابن عساکر نے ابراہیم علیہ السلام کی والدہ کا تذکرہ کیا ہے۔.

## نسب و احوال
امیلہ یا بونا (اور جو دوسرے نام مذکور ہیں) بنت کربنا بن کرفی، بنو ارفخشد بن سام بن نوح علیہ السلام سے نسب جا ملتا ہے۔

ان کی شادی تارح (بعض روایات میں تارخ نام آتا ہے)سے ہوئی، ایک لمبے عرصہ تک کہا جاتا ہے کہ پچہتر سال تک بے اولاد رہیں، اس کے بعد جناب ابراہیم علیہ السلام کی ولادت ہوئی۔ بلکہ ان کے بعد دو اور اولاد **ناحور** اور **ہاران** پیدا ہوئے، ہاران ہی کے بیٹے پیغمبر لوط علیہ السلام ہیں۔ بابل میں رہتے تھے وہیں ابراہیم علیہ السلام کی ولادت ہوئی، اس وقت وہ پورا خطہ "کلدانین" کہلاتا تھا جو کنعان بیت المقدس کی سرزمین تھی۔ بعد میں وہاں سے ابراہیم علیہ السلام اپنی بیوی سارہ اور بھتیجے لوط بن ہاران کے ساتھ ہجرت کر گئے اور حران میں مقیم ہو گئے تھے جو اس وقت کشدانیین کی سرزمین کہلاتی تھی، وہیں کے لوگ ستاروں کی عبادت کرتے تھے۔

## تاریخ میں تذکرہ
اموی عہد کے نامور مؤرخ ابن کثیر نے اپنی شہرہ آفاق کتاب البدایہ والنہایہ میں لکھا ہے کہ: «ان کا نام بونا بنت کربنا بن کرثی بتایا جاتا ہے، آل ارفخشد بن سام بن نوح کے نسب سے تھیں، عہد قدیم میں ان کا نام امیلہ بھی بتایا گیا ہے اور عہد جدید میں بھی یہی نام مذکور ہے»۔

ابن عساکر اپنی کتاب "تاریخ دمشق" میں روایت ذکر کرتے ہیں: «ابراہیم علیہ السلام کی والدہ نے اپنے بیٹے سے کہا: میں بھی تیرے ساتھ آگ میں جانا چاہتی ہوں، ابراہیم اپنے رب سے دعا کر کہ مجھے آگ نہ لگے۔ انھوں نے دعا کی، وہ بھی ان کے ساتھ آگ میں گئی اور اس میں رکی، پھر سالم نکل آئی»۔ ابن عساکر کی اس روایت سے بعض مؤرخین اتفاق کرتے ہیں اور بعض اسے صحیح نہیں مانتے ہیں۔

تاریخ طبری میں منہال ابن عمر کی ایک روایت ہے کہ: «ابراہیم علیہ السلام کی والدہ نے بھی ان کے ساتھ آگ میں چالیس پچاس دن گزارا تھا اور کہا کہ یہ ان کی زندگی کے سب سے بہترین دن تھے، اللہ تعالیٰ نے اس آگ ٹھندی اور آرام دہ بنا دیا تھا»۔

## حوالہ جات

زمرہ:قصص القرآن
سارس کووی 2

**سارس کووی 2** ، پہلے سے مشہور عارضی نام **2019 ناول کورونا وائرس** (**2019-nCoV**)، پازٹیو-سینس سنگل اسٹینڈرڈ آر این اے وائرس ہے۔ یہ انسانوں میں جاری متعدی کرونا وائرس وبا (کووڈ-19) کا سبب ہے، اس وبا کے لیے عالمی ادارہ صحت (ڈبلیو ایچ او) نے عالمی سطح پر عوامی صحت کی ہنگامی صورت حال قرار دیا ہے۔
## ذعافیات
### انفیکشن
کورونا وائرس کی عالمی وبا، 2019ء - 2020ء کے دوران میں سارس کووی 2 کا ایک انسان سے دوسرے انسان تک پھیلنے کی تصدیق ہو چکی ہے۔ کھانسنے اور چھینکنے سے ہمارے جسم سے ہوا کے ساتھ پانی بوندیں نکلتی ہیں ان میں کورونا وائرس موجود رہتا ہے جو۔ کی دورے طے کرسکتا ہے۔

## حوالہ جات

زمرہ:کورونا وائرس کی وبا 2019ء - 2020ء
زمرہ:حیوانی آزار
زمرہ:کووڈ-19
زمرہ:حیاتیات میں 2019ء
زمرہ:کورونا وائرس کی وبا 2019ء - 2020ء کے سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
ماریہ الفا

**ماریہ الفا** کی پیدائش 21 دسمبر 1955ء کو ہوئی۔ وہ انڈونیشیا کی ایک قاریہ (تلاوت قرآن) اور سنٹرل انسٹی ٹیوٹ برائے قرآنی تلاوت کی ترقی کی منیجر ہیں۔ وہ انڈونیشیا کے قومی قرآن خوانی قرآنی مقابلوں کی فاتح ہیں اور انھیں عالمی سطح پر دنیا کے ماسٹر قرائت کرنے والوں اور تلاوت کے اساتذہ کی حیثیت سے پہچانا جاتا ہے۔  وہ انسٹی ٹیوٹ برائے مطالعہ قرآن اور انڈونیشیا میں نیشنل اسلامک یونیورسٹی میں لیکچرار ،ہونے کے ساتھ ساتھ 1980 میں ملائشیا میں بین الاقوامی قرآن خوانی ایوارڈ جیتنے والی پہلی خاتون تھیں۔ وہ اس میدان میں ایک بین الاقوامی سطح پر اہم شخصیت سمجھی جاتی ہیں اور انھیں جنوب مشرقی ایشیا کی سب سے اہم قرآن مجید تلاوت کرنے والی قاریہ کے طور پر بھی جانا جاتا ہے۔  

### ذاتی زندگی
ماریہ الفا 21 دسمبر 1955ء کو حاجی مدھوفر اور حججہ رومینہ کے گھر میں پیدا ہوئیں۔ وہ ان کی بارہ میں سے، نویں اولاد تھی۔ 1981ء میں ، انھوں نے انڈونیشیا یونیورسٹی کے میڈیکل اسکول میں ایک پلمونولوجسٹ اور تنفس کے معالج اور لیکچرر مختار اقسان سے شادی کی۔ اس کے تین بچے ہیں: احمد نبیریز ، محمد لبیب اور رفکی مبارک۔

### کیریئر
ماریہ کو ان کے والد حاجی مدھوفر نے تلاوت قرآن سے متعارف کرایا تھا ، جنھوں نے انھیں یہ سکھایا کہ وہ کسی بھی مرد یا عورت کے برابر ہیں۔ انھوں نے اپنی بیٹی کو تجربہ دلانے کے لیے ان کے آبائی شہر میں تلاوت قرآن مجید کا انعقاد کیا۔  ان کی تربیت اپنی بڑی بہن کی ہدایت کے ساتھ ، 6 سال کی عمر میں شروع ہوئی۔ اس فن میں ان کی دلچسپی اس وقت بڑھتی گئی جب وہ اسلامی بورڈنگ اسکول میں پڑھتی تھیں جہاں سے انھیں تلاوت کرنے کی ترغیب ملی۔ سنہ 1980ء کی دہائی سے ، ماریہ قرآنی قرائت میں بین الاقوامی سطح پر ایک مشہور اور معزز شخصیت رہی ہے۔  ماریہ انڈونیشی جزیرے میں قرآنی تلاوت کی تاریخ کے اسکالر کے علاوہ جکارتہ میں انسٹی ٹیوٹ فار قرآنی علوم جکارتہ میں لیکچرار بھی ہیں۔۔وہ ملائشیا ، مصر ، آسٹریلیا ، امریکا ، کینیڈا اور کئی یورپی ممالک کا دورہ کرچکی ہیں۔ 

## بیرونی روابط
* ذاتی ویب گاہ

## حوالہ جات

زمرہ:1955ء کی پیدائشیں
زمرہ:انڈونیشیائی مسلم
زمرہ:انڈونشیائی قراء قرآن
زمرہ:جاوی لوگ
زمرہ:بقید حیات شخصیات
زمرہ:مسلم خواتین علماء
زمرہ:انڈونیشیائی خواتین
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی انڈونیشیائی خواتین
بن مرغی

تصغیر|بن مرغی
**بَن مرغی** یا **ککہی**  مرغی جیسا ایک قسم کا پرندہ ہے جسے جنگل کی مرغی کہا جاتا ہے۔ اس کے پر یا پنکھ لال ہوتے ہیں اور رنگ کالا ہوتا ہے۔ اس کی بہت سی اقسام ہوتی ہیں۔ یہ پرندہ سندھ اور پاکستان کے دوسروں صوبوں کے علاوہ دنیا بھر میں پایا جاتا ہے۔ 

## حوالہ جات

زمرہ:جنوب مشرقی ایشیا کے پرندے
زمرہ:جنوبی ایشیا کے پرندے
زمرہ:سرخ فہرست کے کم تشویشناک انواع
زمرہ:ویکی ڈیٹا سے مطابقت رکھنے والی مختصر تفصیل
زمرہ:1769ء میں بیان کردہ پرندے
زمرہ:ایران میں پرندے
زمرہ:بنگلہ دیش میں پرندے
زمرہ:سری لنکا میں پرندے
زمرہ:مشرقی ایشیا کے پرندے
زمرہ:فلپائن میں پرندے
زمرہ:بھارت میں پرندے
زمرہ:پاکستان میں پرندے
کلمت

**[[کلمت]] مکران کے ساحلی شہر پسنی سے 60 کلومیٹر کے فاصلے پر واقع چھوٹے چھوٹے دیہاتوں پر مشتمل ایک ساحلی علاقہ ہے جو مکران کوسٹل ہائی وے کے کنارے واقع ہے۔ ہر گاؤں کے لیے کچے اور پکے لنک روڈ بنائے گئے ہیں جو اس تاریخی علاقے کو کوسٹل ہائی وے سے ملاتے ہیں۔ ماضی میں یہ علاقہ ایک تجارتی گیٹ وے تھا جس کا تاریخ میں ذکر سولہویں صدی عیسوی کے حمل جہیند اور پرتگیزیوں کے درمیان جنگ میں ملتا ہے کہ جب پرتگیزی یہاں لوٹ مار کے لیے آئے تو ان کا مقابلہ علاقے کے نوجوان، بہادر اور نڈر لوگوں سے ہوا۔**

جدید دور میں کلمت ’’سی فوڈ‘‘ کی پیداوار کے حوالے سے مشہور ہے۔ کلمت، مکران کے ان ساحلی علاقوں میں سے ایک ہے جہاں کی آبادی کی اکثریت کا ذریعہ معاش سمندر سے وابستہ ہے۔ کلمت کئی چھوٹی چھوٹی ساحلی بستیوں پر مشتمل ہے اور ہر بستی میں مینگروو کے گھنے جنگلات موجود ہیں۔ علاوہ ازیں جھینگے اور سفید پاپلیٹ کی افزائش کے حوالے سے یہ بلوچستان کا سب سے اہم اور زرخیز ساحلی علاقہ بھی ہے۔

کلمت کے مختلف گاؤں کے مکینوں کے مطابق مینگروو کے درخت انھوں نے خود لگائے ہیں اور ان کی حفاظت بھی وہ خود کرتے ہیں۔ علاقے کے لوگ کم تعلیم یافتہ ہونے کے باوجود مینگروو کے جنگلات کی اہمیت اور افادیت سے کسی ماہر حیاتیات کی طرح واقف ہیں۔

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
بیر(درخت)

**بیری** ایک پھل کا نام ہے، اس کے درخت کو بیری کا درخت کہتے ہیں۔ بیر کئی قسموں کے ہوتے ہیں، مثلاً بیر، پیندو پیر، جنگلی بیر۔ بیری کے درخت پر لگنے والے شہد کے چھتے سے نکلنے والے شہد کو بہت پسند کیا جاتا ہے۔

## حوالہ جات

زمرہ:غذائی مکملات
زمرہ:نباتیہ معتدل ایشیا
زمرہ:نباتاتیہ منطقہ حارہ ایشیا
زمرہ:ایشیا میں شروع ہونے والے پھل
زمرہ:ایشیا کے باغاتی پودے
زمرہ:سرخ فہرست کے کم تشویشناک انواع
زمرہ:ایرانی پکوان
زمرہ:ایشیا کے طبی پودے
زمرہ:آرائشی درخت
زمرہ:بحیرہ روم کی آب و ہوا کے درخت
زمرہ:ایشیا کے درخت
زمرہ:نباتاتیہ مشرقی ایشیا
زمرہ:نباتاتیہ مغربی ایشیا
زمرہ:نباتاتیہ بحیرہ روم
زمرہ:نباتاتیہ پاکستان
زمرہ:پھلدار درخت
زمرہ:چین کی قومی علامات
زمرہ:نباتاتیہ ایشیا
زمرہ:1753ء میں مترشح کردہ نباتات
زمرہ:روایتی چینی طب میں استعمال پودے
زمرہ:پھل

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
منگولیا میں خواتین

تصغیر|ایک منگولیائی نسل کی خاتون
**منگولیا میں خواتین**  کا موقف کئی ایشیائی ممالک سے بہتر ہے۔ وہ کئی معاملوں میں مردوں کے مساوی حقوق رکھتی ہیں۔ تاہم یہ خواتین عمومًا چو پایوں کے چَرانے کی اہل نہیں سمجھی جاتی ہیں۔ یہ بھی باور کیا جاتا ہے کہ وہ گھڑ سواری کی بھی اہل نہیں سمجھی جاتی ہیں۔ یہ معاملات اس لیے بھی اہم ہیں، کیوں کہ منگولیا عمومًا خانہ بہ دوشوں کا ملک ہے اور یہاں پر چو پایوں کو گھمانے کے لیے لے جانا اور ایک جگہ سے دوسری جگہ گھڑ سواری کا استعمال کافی اہمیت رکھتا ہے۔

جدید منگولیا میں کچھ دہوں سے یہ رجحان دیکھا گیا ہے کہ آسودہ حال خاندان کے لوگ اپنی لڑکیوں میں ملک کے دار الحکومت اولان‌ باتور کے اسکولوں اور کالجوں میں بھیج رہے ہیں۔ کچھ ماں بات کا خیال ہے کہ یہ لڑکیاں ان کے بڑھاپے کا سہارا ہیں۔ یہ بھی رجحان ابھر رہا ہے کہ چوں کہ چوپایوں کی تعداد محدود ہے، اس لیے لڑکیوں پر لازم ہے کہ انھیں چَرانے کے علاوہ دیگر صلاحیتوں کو اپنائیں، جو روایتی طور پر مردوں کا خاصا اور انھی کا وتیرہ سمجھے جاتے ہیں۔ اس کی وجہ سے منگولیا میں دنیا کے "بر عکس جنسی خلا" پیدا ہو رہی ہے۔ جدید طور پر خواتین مردوں سے زیادہ تعلیم یافتہ ہو رہی ہیں۔ ان میں بے روز گاری کے امکانات کم ہو رہے ہیں۔ حین حیات کے معاملے میں بھی خواتین زیادہ پیش رفت کر چکی ہیں۔ ملک کی عورتیں اوسطًا مردوں سے دس سال زیادہ جیتی ہیں۔ مگر اس کا خمیازہ بھی ملک کی عورتیں بھگت رہی ہیں۔ منگولیا کی شہری تعلیم یافتہ خواتین، بالخصوص جن کا تعلق اولان‌ باتور سے ہے، جدید طور پر شادی کی شرح میں زبر دست گراوٹ محسوس کر رہے ہیں۔ یہاں 2016ء کے اعداد و شمار کے مطابق ہر ہزار لوگوں کی آبادی میں شادی کی شرح 8.9 ہے۔ یہ تصویر 2007ء کی شرح سے غیر معمولی تنزل پیش کرتی ہے جب تعداد 22.9 فی ہزار تھی۔ یہ اعداد و شمار ملک کی شماریات کے دفتر کی جانب سے جاری کردہ ہیں۔

## مزید دیکھیے
* منگولیا

## حوالہ جات


زمرہ:خواتین بلحاظ ملک
زمرہ:ویکی ڈیٹا سے مطابقت رکھنے والی مختصر تفصیل
قط العسیری

**القط العسیری** (جسے **نقاش پینٹنگ** یا **''مجلس'' پینٹنگ** بھی کہا جاتا ہے) عربی فن کا ایک انداز ہے ، جو عام طور پر گھر کے داخلی راستے پر خواتین پینٹ کرتی ہیں۔ یہ انداز صوبہ عسیر، سعودی عرب کی روایتی عرب کے گھروں کے سامنے والے پارلر پر عام طور پر دیواری پینٹنگز ہوتی ہیں جو دیوار یا فریسکو روشن رنگ میں ہندسی ڈیزائن کے ساتھ بنائی جاتی ہیں۔ عربی میں *نقاش نامی* دیوار کی پینٹنگ کو اکثر فخر کا مقام سمجھا جاتا ہے۔ 2017 میں **القط العسیری** کو یونیسکو کی انسانیت کی **انٹیجبل** کلچرل ہیریٹیج کی فہرست میں درج کیا گیا تھا۔ 

## خواتین کا آرٹ ورک
عسیر خطے کی خواتین روایتی طور پر اپنے گھروں کی دیواروں ، راہداریوں اور چھتوں کی پلاسٹرنگ اور پینٹنگ کی ذمہ دار ہیں۔ پینٹنگز کی مہارت ، رنگ اور پیچیدگی سے ایک خاندان کی دولت کی نشان دہی ہوتی ہے اور غریب گھروں کو سرخ ، سبز ، پیلے اور بھوری رنگ کے بنیادی سیدھے ، آسان لکیروں میں سجایا جاتا ہے۔  ایک ہی محلے کی خواتین کبھی کبھی انتہائی واضح اور غیر معمولی ڈیزائن بنانے کا مقابلہ کرتی ہیں۔

خواتین کے فن پارے موسیقی سے ان کی محبت ، ثقافت کے بارے میں ان کے نظریہ اور زندگی کے بارے میں عمومی تاثر سے بہت زیادہ متاثر ہوتے ہیں  ؛ مثال کے طور پر ، زیادہ قدامت پسند خواتین کے فن پاروں میں قدامت پسند اور معمولی رنگ نمایاں ہونے کا زیادہ امکان ہے۔ 
&#x5B; *[[ویکیپیڈیا:حوالہ درکار|<span title="This claim needs references to reliable sources. (February 2020)">حوالہ کی ضرورت</span>]]* &#x5D;
گھر کی اندرونی دیواریں روشن طریقے سے پینٹ ہوتی ہیں، جس میں لائنوں ، مثلثوں ، مربعوں ، اختریوں اور درخت جیسا نمونوں کے واضح نمونوں کا استعمال کیا گیا ہے۔ ایسا لگتا ہے کہ جغرافیائی ڈیزائن اور بھاری لکیریں اس علاقے کے ٹیکسٹائل اور بنائی کے نمونوں سے ڈھل رہی ہیں۔

اس علاقے کی خواتین بعض اوقات چھوٹے عسیری گھروں کو بطور تحائف اور نیک دستی فروخت کرتی ہیں ، جو سعودی عرب کے باشندوں میں مشہور ہیں ، جو ان رنگین مکانوں کو حیرت کا باعث سمجھتے ہیں۔

## ہوائی اڈے کا آرٹ
ابھا، سعودی عرب کا صوبائی ہوائی اڈا اس خطے کے ثقافتی ورثے کی عکاسی کرتا ہے۔ ائیرپورٹ کے ڈائریکٹر عبد العزیز ابو ہربہ نے کہا کہ "ائیرپورٹ لاؤنج میں بیٹھنے کا انتظام روایتی *مجلس کی* شکل میں ہوا ہے اور دیواروں کو رنگوں میں رنگا گیا ہے جس سے عسیر کی فطری خوبصورتی کی عکاسی ہوتی ہے"۔

## حوالہ جات

زمرہ:سعودی عرب میں خواتین
زمرہ:سعودی ثقافت
زمرہ:سعودی فن
زمرہ:مصوری کی تکنیکیں
زمرہ:عناصر اسلامی معماری
زمرہ:داخلی طرحبندی
زمرہ:اصناف فن
زمرہ:عربی فن
زمرہ:ویکی ڈیٹا سے مطابقت رکھنے والی مختصر تفصیل
زمرہ:خواتیں اور فنون
زمرہ:عسير علاقہ
تکونیاتی سلسلہ

تکونیاتی سلسلہ ریاضیات کی ایک اہم شاخ ہے جو تکون کے اطراف کی لمبائیوں اور زاویوں کے مابین تعلقات کا مطالعہ کرتا ہے۔